Document ID: 32005D0819

KOMISIJAS LĒMUMS
(2005. gada 21. novembris),
ar ko Lietuvas Republikai atļauj izmantot noteiktas aptuvenas aplēses PVN pašu resursu bāzes aprēķinam
(izziņots ar dokumenta numuru K(2005) 4429)
(Autentisks ir tikai teksts lietuviešu valodā)
(2005/819/EK, Euratom)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Atomenerģijas kopienas dibināšanas līgumu,
ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 13. pantu,
tā kā:
(1)
Saskaņā ar 28. panta 3. punktu Sestajā Padomes 1977. gada 17. maija Direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem - Kopējā pievienotās vērtības nodokļu sistēma: vienota aprēķinu bāze (2), še turpmāk “Sestā direktīva”, ir noteikts, ka dalībvalstis var turpināt atbrīvot vai aplikt ar nodokli noteiktus darījumus; šie darījumi ir jāņem vērā PVN resursu bāzes noteikšanai.
(2)
Akta par Lietuvas Republikas pievienošanos Eiropas Kopienām (3) IX pielikuma 8. iedaļas 1. punkts (Nodokļu politika) atļauj Lietuvas Republikai piemērot Sestās direktīvas 28. panta 3. punkta noteikumus, lai atbrīvotu no PVN noteiktus darījumus, kuri uzskaitīti Sestās direktīvas F pielikumā.
(3)
Lietuvas Republika nevar veikt precīzu PVN pašu resursu bāzes aprēķinu noteiktām darījumu kategorijām, kas ir uzskatītas Sestās direktīvas F pielikumā. Šāds aprēķins varētu radīt nesamērīgu administratīvu apgrūtinājumu, kas nebūtu attaisnojams saistībā ar attiecīgo darījumu ietekmi uz Lietuvas Republikas kopējo PVN resursu bāzi. Tāpēc Lietuvas Republikai saskaņā ar 6. panta 3. punktu Regulā (EEK, Euratom) Nr. 1553/89 ir jāatļauj aprēķināt PVN bāzi, izmantojot aptuvenas aplēses.
(4)
Padomdevēja komiteja pašu resursu jautājumos ir apstiprinājusi ziņojumu, kurā apkopoti tās locekļu viedokļi par šo lēmumu,
IR PIEŅĒMUSI ŠO LĒMUMU.
1. pants
Lai aprēķinātu PVN pašu resursu bāzi no 2004. gada 1. maija, Lietuvas Republikai saskaņā ar 6. panta 3. punkta otro ievilkumu Regulā (EEK, Euratom) Nr. 1553/89 ir atļauts lietot aptuvenas aplēses attiecībā uz pasažieru starptautisko pārvadājumu iekšzemes posmu (17. punkts F pielikumā Sestajai direktīvai).
2. pants
Šis lēmums ir adresēts Lietuvas Republikai.
Briselē, 2005. gada 21. novembrī

Labels: 8
2
15
18